Mutane 11 sun mutu a harin Damaturu - BBC Hausa - News
Mutane 11 sun mutu a harin Damaturu An sabunta: 18 ga Yuni, 2013 - An wallafa a 09:10 GMT
Rundunar tsaro ta hadin gwiwa ta JTF na rangadi a birnin Maiduguri, makociyar jihar Yobe
A Najeriya, hukumomin soji sun ce akalla mutane 11 ne suka mutu, a wani hari da ake zargin 'yan kungiyar Jama'atul AhlusSunna Lidda'awati wal jihad da aka fi sani da Boko Haram sun kai a jihar Yobe.
Maharan sun kashe mutanen ne a wata makaranta a Damaturu, babban birnin jihar.
Rundunar tsaro ta JTF a jihar ta bayyana cewa ta yi nasarar cafke wasu 'yan kungiyar su uku.
Hakan ya faru ne a wani artabu da sojojin suka yi da 'ya'yan kungiyar a wani wajen duba ababen hawa a garin.
Gwamnatin jihar Yoben dai ta yi tur da hare-haren, inda ta bukaci al'ummomin jihar su cigaba da ba da hadin-kai ga jami'an tsaro, domin magance matsalolin tsaron da ake fuskanta.
Hakan na faruwa ne a lokacin da jihar tare da makociyarta ta Borno da kuma Adamawa ke cigaba da kasancewa cikin dokar ta baci da gwamnatin Najeriyar ta sanya musu.
Wasikar Obasanjo ta girgiza Jonathan